大日本史者，水戶藩主德川光圀所撰也。所載上起神武天皇肇基，下至後小松天皇統一南北，為日本國通史。與史記同，亦紀傳體。有本紀七十三，敘帝王事；列傳七十，載后妃、皇子、皇女、諸臣、將軍、將軍家族、將軍家臣、文學、歌人、孝子、義烈、烈女、隱逸、方技、叛臣、逆臣、諸蕃之情；志廿六，納神祇、氏族、職官、國郡、食貨、禮樂、兵、刑法、陰陽、佛事之文；表廿八，列臣連伴造、公卿、國郡司、檢非違使、將軍僚屬之書。修史蕩蕩，歷時凡二百五十餘年。
各大日本史貳佰肆拾參卷，剞劂麤成而志表未備也。 齊昭 嘗謂：「帝大友實踐天位矣，而後世莫能知。後醍醐帝南狩，實擁神器矣，而後世莫能辯明，不有直筆。帝大友，終銜冤萬古。而後醍醐帝，按劍之憤終不獲伸矣。」若曰正閏之分，非臣子所當議，則神器之重，萬世寶鎮。授受至嚴，以絕覬覦。此乃天祖之所以肇鴻基於無窮者，凜凜乎可畏也，昭昭乎不可誣也。大統所歸，惟神器是視。則萬世之公論自有，不可欺者矣。此斯書之，所以直書而不疑也。是為跋。
吾祖義公，稟生武門，存心王室，夙慨綱紀之陵，夷修史以立一家之言。回天捧日，志雖未酬，乎明倫正名，意竊有期焉。貽廠丁寧，以繼以述。迨于烈公、順公，校訂緝補，孜攻匪懈。其紀傳既成，已獻之天闕，而志之與表，猶藏筐笥。隨成隨上，又數次矣。今也會皇化郅隆之際，爰始告其完成。祖孫十世之志，於是乎伸，二百餘年之業，於是乎卒。時運之會，豈其偶然哉。抑義公之志，在垂鑑百世，以扶植人道也。 國順 辱承其裔，區區之誠，庶幾有補，淯埃豈敢謂答昭代之盛乎哉。剞劂方竣，因書其後。
EnglishFrançaisItaliano日本語한국어中文	纂鏈	此頁二〇一三年三月一一日 （週一）一一時一五分方易。